Ericu950/Stoicheia-meter-silver huggingface dataset:
γενομένης δὲ τῆς τροπῆς ὁ μὲν Φούλβιος εἴς τι βαλανεῖον ἠμελημένον καταφυγὼν καὶ μετὰ μικρὸν ἀνευρεθεὶς κατεσφάγη μετὰ τοῦ πρεσβυτέρου παιδός , ὁ δὲ Γάιος ὤφθη μὲν ὑπ οὐδενὸς μαχόμενος , ἀλλὰ δυσανασχετῶν τοῖς γινομένοις ἀνεχώρησεν εἴς τὸ τῆς Ἀρτέμιδος ἱερόν ἐκεῖ δὲ βουλόμενος ἑαυτὸν ἀνελεῖν ὑπὸ τῶν πιστοτάτων ἑταίρων ἐκωλύθη , Πομπωνίου καὶ Λικιννίου ·
παρόντες γὰρ οὗτοι τό τε ξίφος ἀφείλοντο καὶ πάλιν φεύγειν ἐπῆραν αὐτόν .
ἔνθα δὴ λέγεται καθεσθεὶς εἴς γόνυ καὶ τὰς χεῖρας ἀνατείνας πρὸς τὴν θεὸν ἐπεύξασθαι τὸν Ῥωμαίων δῆμον ἀντὶ τῆς ἀχαριστίας ἐκείνης καὶ προδοσίας μηδέποτε παύσασθαι δουλεύοντα ·
φανερῶς γὰρ οἱ πλεῖστοι μετεβάλλοντο κηρύγματι δοθείσης ἀδείας .
φεύγοντι δ οὖν τῷ Γαΐῳ τῶν ἐχθρῶν ἐπιφερομένων καὶ καταλαμβανόντων περὶ τὴν ξυλίνην γέφυραν , οἱ μὲν δύο φίλοι προχωρεῖν ἐκεῖνον κελεύσαντες αὐτοὶ τοὺς διώκοντας ὑπέστησαν καὶ μαχόμενοι πρὸ τῆς γεφύρας οὐδένα παρῆκαν ἕως ἀπέθανον .
τῷ δὲ Γαΐῳ συνέφευγεν εἷς οἰκέτης ὄνομα Φιλοκράτης , πάντων μὲν , ὥσπερ ἐν ἁμίλλῃ , παρακελευομένων , οὐδενὸς δὲ βοηθοῦντος , οὐ δὲ ἵππον αἰτουμένῳ παρασχεῖν ἐθελήσαντος ἐπέκειντο γὰρ ἐγγὺς οἱ διώκοντες 0 .
ὁ δὲ φθάνει μικρὸν εἰς ἱερὸν ἄλσος Ἐριννύων καταφυγών , κ ἀκεῖ διαφθείρεται , τοῦ Φιλοκράτους ἀνελόντος ἐκεῖνον , εἶτα ἑαυτὸν ἐπισφάξαντος .
ὡς δὲ ἔνιοί φασιν , ἀμφότεροι μὲν ὑπὸ τῶν πολεμίων κατελήφθησαν ζῶντες , τοῦ δὲ θεράποντος τὸν δεσπότην περιβαλόντος οὐδεὶς ἐκεῖνον ἠδυνήθη πατάξαι πρότερον ἢ τοῦτον ὑπὸ πολλῶν παιόμενον ἀναιρεθῆναι 0 .
τὴν δὲ κεφαλὴν τοῦ Γαΐου λέγουσιν ἄλλον μὲν ἀποκόψαι καὶ κομίζειν , ἀφελέσθαι δὲ τούτου φίλον Ὀπιμίου τινὰ , Σεπτουμουλήιον ἦν γὰρ προκεκηρυγμένον ἐν ἀρχῇ τῆς μάχης ἰσοστάσιον χρυσίον τοῖς ἀνενεγκοῦσι τὴν Γαΐου καὶ Φουλβίου κεφαλήν .
ἀνηνέχθη δὲ ὑπὸ τοῦ Σεπτουμουληΐου περιπεπαρμένη δόρατι πρὸς τὸν Ὀπίμιον , καὶ ζυγοῦ κομισθέντος ἐντεθεῖσα λίτρας ἑπτακαίδεκα καὶ δίμοιρον εἵλκυσε , τοῦ Σεπτουμουληίου καὶ περὶ τοῦτο μιαροῦ γενομένου καὶ κακουργήσαντος ἐξελὼν γὰρ τὸν ἐγκέφαλον ἐνέτηξε μόλυβδον .
οἱ δὲ τοῦ Φουλβίου τὴν κεφαλὴν κομίσαντες ἦσαν γὰρ τῶν ἀσημοτέρων οὐδὲν ἔλαβον .
τὰ δὲ σώματα καὶ τούτων καὶ τῶν ἄλλων εἰς τὸν ποταμὸν ἐρρίφη , τρισχιλίων ἀναιρεθέντων ·
καὶ τὰς οὐσίας αὐτῶν ἀπέδοντο πρὸς τὸ δημόσιον .
ἀπεῖπαν δὲ πενθεῖν ταῖς γυναιξί , τὴν δὲ Γαΐου Λικιννίαν καὶ τῆς προικὸς ἀπεστέρησαν .
ὠμότατον δὲ προσειργάσαντο τοῦ Φουλβίου τὸν νεώτερον υἱόν , οὔ τε χεῖρας ἀνταράμενον οὔ τ ἐν τοῖς μαχομένοις γενόμενον , ἀλλὰ ἐπὶ σπονδὰς ἐλθόντα πρὸ τῆς μάχης συλλαβόντες καὶ μετὰ τὴν μάχην ἀνελόντες .
οὐ μὴν ἀλλὰ καὶ τούτου καὶ τῶν ἄλλων ἁπάντων μᾶλλον ἠνίασε τοὺς πολλοὺς τὸ κατασκευασθὲν Ὁμονοίας ἱερὸν ὑπὸ τοῦ Ὀπιμίου ·
σεμνύνεσθαι γὰρ ἐδόκει καὶ μέγα φρονεῖν καὶ τρόπον τινὰ θριαμβεύειν ἐπὶ φόνοις τοσούτοις πολιτῶν , διὸ καὶ νυκτὸς ὑπὸ τὴν ἐπιγραφὴν τοῦ νεὼ παρενέγραψάν τινες τὸν στίχον τοῦτον ·
ἔργον ἀπονοίας ναὸν ὁμονοίας ποιεῖ .
οὗτος μέντοι πρῶτος ἐξουσίᾳ δικτάτορος ἐν ὑπατείᾳ χρησάμενος καὶ κατακτείνας ἀκρίτους ἐπὶ τρισχιλίοις πολίταις Γάιον Γράγχον καὶ Φούλβιον Φλάκκον , ὧν ὁ μὲν ἦν ὑπατικὸς καὶ θριαμβικός , ὁ δὲ τῆς καθ αὑτὸν ἡλικίας ἀρετῇ καὶ δόξῃ πεπρωτευκώς , οὐκ ἀπέσχετο κλοπῆς , ἀλλὰ πεμφθεὶς ὡς Ἰουγούρθαν τὸν Νομάδα πρεσβευτής διεφθάρη χρήμασιν ὑπ αὐτοῦ ·
καὶ δίκην ὀφλὼν αἰσχίστην δωροδοκίας ἐν ἀτιμίᾳ κατεγήρασε μισούμενος καὶ προπηλακιζόμενος ὑπὸ τοῦ δήμου , παρ αὐτὰ μὲν τὰ πραχθέντα ταπεινοῦ γενομένου καὶ συσταλέντος , ὀλίγῳ δὲ ὕστερον ἐκφήναντος ὅσον εἶχεν ἱμέρου καὶ πόθου τῶν Γράγχων .
εἰκόνας τε γὰρ αὐτῶν ἀναδείξαντες ἐν φανερῷ πρ οὐτίθεντο , καὶ τοὺς τόπους ἐν οἷς ἐφονεύθησαν ἀφιερώσαντες ἀπήρχοντο μὲν ὧν ὧραι φέρουσι πάντων , ἔθυον δὲ καὶ καθ ἡμέραν πολλοὶ καὶ προσέπιπτον , ὥσπερ θεῶν ἱεροῖς ἐπιφοιτῶντες .
καὶ μέντοι καὶ ἡ Κορνηλία λέγεται τά τε ἄλλα τῆς συμφορᾶς εὐγενῶς καὶ μεγαλοψύχως ἐνεγκεῖν , καὶ περὶ τῶν ἱερῶν ἐν οἷς ἀνῃρέθησαν εἰπεῖν ὡς ἀξίους οἱ νεκροὶ τάφους ἔχουσιν , αὕτη δὲ περὶ τοὺς καλουμένους Μισηνοὺς διέτριβεν , οὐδὲν μεταλλάξασα τῆς συνήθους διαίτης .
ἦν δὲ πολύφιλος καὶ διὰ φιλοξενίαν εὐτράπεζος , ἀεὶ μὲν Ἑλλήνων καὶ φιλολόγων περὶ αὐτὴν ὄντων , ἁπάντων δὲ τῶν βασιλέων καὶ δεχομένων παρ αὐτῆς δῶρα καὶ πεμπόντων , ἡδίστη μὲν οὖν ἦν αὕτη τοῖς ἀφικνουμένοις καὶ συνοῦσι διηγουμένη τὸν τοῦ πατρὸς Ἀφρικανοῦ βίον καὶ δίαιταν , θαυμασιωτάτη δὲ τῶν παίδων ἀπενθὴς καὶ ἀδάκρυτος μνημονεύουσα , καὶ πάθη καὶ πράξεις αὐτῶν , ὥσπερ ἀρχαίων τινῶν , ἐξηγουμένη τοῖς πυνθανομένοις 0 .
ὅθεν ἔδοξεν ἐνίοις ἔκνους ὑπὸ γήρως ἢ μεγέθους κακῶν γεγονέναι καὶ τῶν ἀτυχημάτων ἀναίσθητος , αὐτοῖς ὡς ἀληθῶἀναισθήτοις οὖσιν ὅσον ἐξ εὐφυΐας καὶ τοῦ γεγονέναι καὶ τετράφθαι καλῶς ὄφελός ἐστι πρὸς ἀλυπίαν ἀνθρώποις , καὶ ὅτι τῆς ἀρετῆς ἡ τύχη φυλαττομένης μὲν τὰ κακὰ πολλάκις περίεστιν , ἐν δὲ τῷ πταῖσαι τὸ φέρειν εὐλογίστως οὐ παραιρεῖται .
ἡμῖν δὲ καὶ ταύτης πέρας ἐχούσης τῆς διηγήσεως ὑπολείπεται λαβεῖν ἐκ παραλλήλου τῶν βίων τὴν ἀποθεώρησιν , τοὺς μὲν οὖν Γράγχους οὐ δ οἱ πάνυ τ ἆλλα κακῶς λέγοντες καὶ μισοῦντες ἐτόλμησαν εἰπεῖν ὡς οὐκ εὐφυέστατοι πρὸς ἀρετὴν ἐγένοντο Ῥωμαίων ἁπάντων , καὶ ροφῆς τε καὶ παιδεύσεως ἐκπρεποῦς ἔτυχον ·
τἡ δὲ Ἄγιδος καὶ Κλεομένους φύσις ἐρρωμενεστέρα φαίνεται τῆς ἐκείνων γενομένη , παρ ὅσον οὔ τε παιδείας μεταλαβόντες ὀρθῆς , ἔθεσί τε καὶ διαίταις ἐντραφέντες ὑφ ὧν οἱ πρεσβύτεροι πάλαι διεφθόρεισαν , αὑτοὺς ἡγεμόνας εὐτελείας καὶ σωφροσύνης παρέσχον .
ἔτι δὲ οἱ μέν , ὅτε λαμπρότατον εἶχεν ἡ Ῥώμη καὶ μέγιστόν ἀξίωμα καὶ καλῶν ἔργων ζῆλον , ὥσπερ διαδοχὴν ἀρετῆς πατρῴας καὶ προγονικῆς ᾐσχύνθησαν ἐγκαταλιπεῖν οἱ δὲ καὶ πατέρων τ ἀναντία προῃρημένων γεγονότες , καὶ τὴν πατίδα μοχθηρὰ πράττουσαν καὶ νοσοῦσαν παραλαβόντες , οὐδέν τι διὰ ταῦτα τὴν πρὸς τὸ καλὸν ἀπήμβλυναν ὁρμήν .
καὶ μὴν τῆς γε Γράγχων ἀφιλοχρηματίας καὶ πρὸς ἀργύριον ἐγκρατείας μέγιστόν ἐστιν ὅτι λημμάτων ἀδίκων καθαροὺς ἐν ἀρχαῖς καὶ πολιτείαις διεφύλαξαν ἑαυτούς ·
ἆγις δὲ κ ἂν διηγανάκτησεν ἐπὶ τῷ μηδὲν ἀλλότριον λαβεῖν ἐπαινούμενος , ὃς τὴν οὐσίαν τὴν ἑαυτοῦ τοῖς πολίταις ἐπέδωκεν , ἄνευ τῶν ἄλλων κτημάτων ἑξακόσια τάλαντα νομίσματος ἔχουσαν .
πηλίκον οὖν ἐνόμιζε κακὸν εἶναι τὸ κερδαίνειν ἀδίκως ὁ καὶ δικαίως πλέον ἔχειν ἑτέρου πλεονεξίαν ἡγούμενος ;
ἥ γε μὴν ἐπιβουλὴ καὶ τόλμα τῶν καινοτομουμένων πολὺ τῷ μεγέθει παρήλλαττεν .
ἐπολιτεύοντο γὰρ ὁ μὲν ὁδῶν κατασκευὰς καὶ πόλεων κτίσεις , καὶ τὸ πάντων νεανικώτατον ἦν Τιβερίῳ μὲν ἀνασῶσαι δημοσίους ἀγρούς , Γαΐῳ δὲ μῖξαι τὰ δικαστήρια προσεμβαλόντι τῶν ἱππικῶν τριακοσίους ·
ὁ δὲ Ἄγιδος καὶ Κλεομένους νεωτερισμός , τὸ μικρὰ καὶ κατὰ μέρος τῶν ἡμαρτημένων ἰᾶσθαι καὶ ἀποκόπτειν ὕδραν τινὰ τέμνοντος , ὥς φησιν ὁ Πλάτων , ἡγησάμενος εἶναι , τὴν ἅμα πάντα ἀπαλλάξαι κακὰ καὶ μετασκευάσαι δυναμένην μεταβολὴν ἐπῆγε τοῖς πράγμασιν .
ἀληθέστερον δ ἴσως εἰπεῖν ἐστιν ὅτι τὴν πάντα ἀπεργασαμένην κακὰ μεταβολὴν ἐξήλαυνεν , ἀπάγων καὶ καθιστὰς εἰς τὸ οἰκεῖον σχῆμα τὴν πόλιν .
ἐπεὶ καὶ τοῦτο ἄν τις εἴποι , τῇ μὲν Γράγχων πολιτείᾳ τοὺς μεγίστους ἐνίστασθαι Ῥωμαίων , οἷς δὲ Ἆγις ἐνεχείρησε , Κλεομένης δὲ τὸ ἔργον ἐπέθηκε , τῶν παραδειγμάτων τὸ κάλλιστον ὑπέκειτο καὶ μεγαλοπρεπέστατον , αἱ πάτριοι ῥῆτραι περὶ σωφροσύνης καὶ ἰσότητος , ὧν τούτοις μὲν ὁ Λυκοῦργος , ἐκείνῳ δὲ ὁ Πύθιος βεβαιωτής 0 1 2 .
ὃ δὲ μέγιστον , ὅτι τοῖς μὲν ἐκείνων πολιτεύμασιν εἰς οὐδὲν ἡ Ῥώμη μεῖζον ἐπέδωκε τῶν ὑπαρχόντων , ἐκ δὲ ὧν ὁ Κλεομένης ἔπραξεν , ὀλίγου χρόνου τὴν Σπάρτην τῆς Πελοποννήσου κρατοῦσαν ἡ Ἑλλὰς ἐπεῖδε καὶ τοῖς τότε μέγιστον δυναμένοις διαγωνιζομένην ἀγῶνα τὸν περὶ τῆς ἡγεμονίας , οὗ τέλος ἦν ἀπαλλαγεῖσαν Ἰλλυρικῶν ὅπλων καὶ Γαλατικῶν τὴν Ἑλλάδα κοσμεῖσθαι πάλιν ὑφ Ἡρακλείδαις 0 .
οἶμαι δὲ καὶ τὰς τελευτὰς τῶν ἀνδρῶν ἐμφαίνειν τινὰ τῆς ἀρετῆς διαφοράν .
ἐκεῖνοι μὲν γὰρ μαχόμενοι πρὸς τοὺς πολίτας , εἶτα φεύγοντες ἐτελεύτησαν ·
τούτων δὲ Ἆγις μὲν ὑπὲρ τοῦ μηδένα κτεῖναι τῶν πολιτῶν ὀλίγου δεῖν ἑκὼν ἀπέθανε , Κλεομένης δὲ προπηλακισθεὶς καὶ ἀδικηθεὶς ὥρμησε μέν ἀμύνασθαι , τοῦ δὲ καιροῦ μὴ παρασχόντος αὑτὸν εὐτόλμως ἀνεῖλε .
πάλιν δὲ τ ἀναντία σκοποῦσιν Ἆγις μὲν οὐδὲν ἀπεδείξατο στρατηγίας ἔργον , ἀλλὰ προανῃρέθη , ταῖς δὲ Κλεομένους νίκαις πολλαῖς καὶ καλαῖς γενομέναις παραβαλεῖν ἔστι Τιβερίου τὴν ἐν Καρχηδόνι τοῦ τείχους κατάληψιν , οὐ μικρὸν ἔργον , καὶ τὰς ἐν Νομαντίᾳ σπονδάς , αἷς δισμυρίους Ῥωμαίων στρατιώτας οὐκ ἔχοντας ἄλλην ἐλπίδα σωτηρίας περιεποίησε καὶ Γάιος δὲ πολλὴν μὲν αὐτόθι , πολλὴν δὲ ἐν Σαρδόνι στρατευόμενος ἀνδραγαθίαν ἔφηνεν , ὥστε τοῖς πρώτοις ἂν ἐναμίλλους Ῥωμαίων γενέσθαι στρατηγοῖς , εἰ μὴ προανῃρέθησαν .
τῆς δὲ πολιτείας ὁ μὲν Ἆγις ἔοικεν ἅψασθαι μαλακώτερον , ἐκκρουσθεὶς ὑπὸ Ἀγησιλάου καὶ ψευσάμενος τὸν ἀναδασμὸν τοῖς πολίταις , καὶ ὅλως ἐλλιπὴς καὶ ἀτελὴς ὧν προείλετο καὶ κατήγγειλεν ὑπὸ ἀτολμίας διὰ τὴν ἡλικίαν γενόμενος ·
ὁ δὲ Κλεομένης τ οὐναντίον θρασύτερον καὶ βιαιότερον ἐπὶ τὴν μεταβολὴν ἦλθε τῆς πολιτείας , ἀποκτείνας τοὺς ἐφόρους παρανόμως , οὓς καὶ προσαγαγέσθαι τοῖς ὅπλοις κρατοῦντα καὶ μεταστῆσαι ῥᾴδιον ἦν , ὥσπερ οὐκ ὀλίγους ἄλλους μετέστησεν ἐκ τῆς πόλεως .
τὸ γὰρ ἄνευ τῆς ἐσχάτης ἀνάγκης ἐπιφέρειν σίδηρον οὔ τε ἰατρικὸν οὔ τε πολιτικόν , ἀλλ ἀτεχνίας μὲν ἀμφότερα , τούτῳ δὲ καὶ τὸ ἀδικεῖν μετ ὠμότητος πρόσεστι 0 .
τῶν δὲ Γράγχων οὐδέτερος μὲν ἤρξατο σφαγῆς ἐμφυλίου , Γάιος δὲ λέγεται μη δὲ βαλλόμενος ὁρμῆσαι πρὸς ἄμυναν , ἀλλὰ λαμπρότατος ὢν ἐν τοῖς πολεμικοῖς ἀργότατος ἐν τῇ στάσει γενέσθαι .
καὶ γὰρ προῆλθεν ἄοπλος καὶ μαχομένων ἀνεχώρησε , καὶ ὅλως πλείονα τοῦ μή τι δρᾶσαι πρόνοιαν ἢ τοῦ μὴ παθεῖν ἔχων ἑωρᾶτο 0 .
διὸ καὶ τὴν φυγὴν αὐτῶν οὐκ ἀτολμίας σημεῖον , ἀλλ εὐλαβείας ποιητέον .
ἔδει γὰρ ὑπεῖξαι τοῖς ἐπιφερομένοις ἢ μένοντας ὑπὲρ τοῦ μὴ παθεῖν τῷ δρᾶν ἀμύνασθαι .
τῶν τοίνυν ἐγκλημάτων τῶν κατὰ Τιβερίου μέγιστόν ἐστιν ὅτι τὸν συνάρχοντα τῆς δημαρχίας ἐξέβαλε καὶ δευτέραν αὐτὸς δημαρχίαν μετῄει ·
γαΐῳ δὲ τὸν Ἀντυλλίου φόνον οὐ δικαίως οὐ δὲ ἀληθῶς προσετρίβοντο διεφθάρη γὰρ ἄκοντος αὑτοῦ καὶ ἀγανακτοῦντος .
κλεομένης δέ , ἵνα τὰς σφαγὰς τῶν ἐφόρων ἐάσωμεν , ἠλευθέρωσε μὲν ἅπαντας τοὺς οἰκέτας , ἐβασίλευσε δὲ τῷ μὲν ἔργῳ μόνος , τῶ δὲ ὀνόματι δεύτερος , Εὐκλείδαν τὸν αοελφὸν 0 ?
ἐκ μιᾶς οἰκίας αὑτῷ προσελόμενος , Ἀρχίδαμον δέ , ᾧ προσῆκον ἦν ἀπὸ τῆς ἑτέρας οἰκίας ὄντι συμβασιλεύειν , ἔπεισε μὲν ἐκ Μεσσήνης κατελθεῖν , ἀποθανόντος δὲ τὸν φόνον οὐκ ἐπεξελθών ἐβεβαίωσε τὴν αἰτίαν καθ αὑτοῦ τῆς ἀναιρέσεως .
καίτοι Λυκοῦργος , ὃν προσεποιεῖτο μιμεῖσθαι , τὴν μὲν βασιλείαν ἑκὼν ἀπέδωκε τῷ παιδὶ τοῦ ἀδελφοῦ Χαρίλλῳ , φοβούμενος δὲ μή , κ ἂν ἄλλως ἀποθάνῃ τὸ μειράκιον , αἰτία τις ἐπ αὐτὸν ἔλθῃ , πολὺν χρόνον ἔξω πλανηθεὶς οὐ πρότερον ἐπανῆλθεν ἢ παῖδα τῷ Χαρίλλῳ γενέσθαι διάδοχον τῆς ἀρχῆς , ἀλλὰ Λυκούργῳ μὲν οὐ δὲ ἄλλος τις Ἑλλήνων παραβλητὸς οὐδείς 0 ·
ὅτι δὲ τοῖς Κλεομένους πολιτεύμασι καινοτομίαι καὶ παρανομίαι μείζονες ἔνεισι , δεδήλωται .
καὶ μὴν οἵ γε τὸν τρόπον αὑτῶν ψέγοντες τούτοις μὲν ἐξ ἀρχῆς τυραννικὸν καὶ πολεμοποιὸν αἰτιῶνται γενέσθαι , τῇ δὲ ἐκείνων φύσει φιλοτιμίας ἀμετρίαν , ἄλλο δὲ οὐδέν οἱ φθονοῦντες ἐπικαλεῖν εἶχον ἐκριπισθέντας δὲ τῷ πρὸς τοὺς ἐνισταμένους ἀγῶνι καὶ θυμῷ παρὰ τὴν αὑτῶν φύσιν ὥσπερ πνοαῖς , ἐφεῖναι περὶ τὰ ἔσχατα τὴν πολιτείαν ὡμολόγουν 0 .
ἐπεὶ τῆς γε πρώτης ὑποθέσεως τί κάλλιον ἢ δικαιότερον ἦν , εἰ μὴ κατὰ βίαν καὶ δυναστείαν ἐπιχειρήσαντες ἐξῶσαι τὸν νόμον οἱ πλούσιοι περιέστησαν ἀμφοτέροις ἀγῶνας , τῷ μὲν φοβουμένῳ ὑπὲρ αὑτοῦ , τῷ δὲ ἐκδικοῦντι τὸν ἀδελφόν ἄνευ δίκης καὶ δόγματος οὐ δὲ ὑπ ἄρχοντος ἀναιρεθέντα 0 ;
συνορᾷς μὲν οὖν καὶ αὐτὸς ἐκ τῶν εἰρημένων τὴν διαφοράν εἰ δὲ δεῖ καὶ καθ ἕκαστον ἀποφήνασθαι , Τιβέριον μὲν ἀρετῇ πεπρωτευκέναι τίθημι πάντων , ἐλάχιστα δὲ ἡμαρτηκέναι τὸ μειράκιον Ἆγιν , πράξει δὲ καὶ τόλμῃ Γάϊον οὐκ ὀλίγῳ Κλεομένους ὕστερον γεγονέναι .
ὁ μὲν γράψας τὸ ἐπὶ τῇ νίκῃ τῆς Ὀλυμπίασιν ἱπποδρομίας εἰς Ἀλκιβιάδην ἐγκώμιον , εἴ τ Εὐριπίδης , ὡς ὁ πολὺς κρατεῖ λόγος , εἴ θ ἕτερός τις ἦν , Σόσσιε , φησὶ χρῆναι τῷ εὐδαίμονι πρῶτον ὑπάρξαι τὰν πόλιν εὐδόκιμον ἐγὼ δὲ τῷ μὲν εὐδαιμονήσειν μέλλοντι τὴν ἀληθινὴν εὐδαιμονίαν , ἧς ἐν ἤθει καὶ διαθέσει τὸ πλεῖστόν ἐστιν , οὐδὲν διαφέρειν ἡγοῦμαι ἀδόξου καὶ ταπεινῆς πατρίδος ἢ μητρὸς ἀμόρφου καὶ μικρᾶς γενέσθαι 0 .
γελοῖον γάρ εἴ τις οἴοιτο τὴν Ἰουλίδα , μέρος μικρὸν οὖσαν οὐ μεγάλης νήσου τῆς Κέω , καὶ τὴν Αἴγιναν , ἣν τῶν Ἀττικῶν τις ἐκέλευεν ὡς λήμην ἀφαιρεῖν τοῦ Πειραιῶς , ὑποκριτὰς μὲν ἀγαθοὺς τρέφειν καὶ ποιητάς , ἄνδρα δ οὐκ ἄν ποτε δύνασθαι δίκαιον καὶ αὐτάρκη καὶ νοῦν ἔχοντα καὶ μεγαλόψυχον προενεγκεῖν 0 .
τὰς γὰρ ἄλλας τέχνας εἰκός ἐστι πρὸς ἐργασίαν ἢ δόξαν συνισταμένας ἐν ταῖς ἀδόξοις καὶ ταπειναῖς πόλεσιν ἀπομαραίνεσθαι , τὴν δ ἀρετὴν , ὥσπερ ἰσχυρὸν καὶ διαρκὲς φυτὸν , ἐν ἅπαντι ῥιζοῦσθαι τόπῳ , φύσεώς τε χρηστῆς καὶ φιλοπόνου ψυχῆς ἐπιλαμβανομένην 0 .
ὅθεν οὐ δ ἡμεῖς , εἴ τι τοῦ φρονεῖν ὡς δεῖ καὶ βιοῦν ἐλλείπομεν , τοῦτο τῇ σμικρότητι τῆς πατρίδος , ἀλλ αὑτοῖς δικαίως ἀναθήσομεν .
τῷ μέντοι σύνταξιν ὑποβεβλημένῳ καὶ ἱστορίαν ἐξ οὐ προχείρων οὐ δ οἰκείων , ἀλλὰ ξένων τε τῶν πολλῶν καὶ διεσπαρμένων ἐν ἑτέροις συνιοῦσαν ἀναγνωσμάτων , τῷ ὄντι χρὴ πρῶτον ὑπάρχειν καὶ μάλιστα τὴν πόλιν εὐδόκιμον καὶ φιλόκαλον καὶ πολυάνθρωπον , ὡς βιβλίων τε παντοδαπῶν ἀφθονίαν ἔχων , καὶ ὅσα τοὺς γράφοντας διαφύγοντα σωτηρίᾳ μνήμης ἐπιφανεστέραν εἴληφε πίστιν ὑπολαμβάνων ἀκοῇ καὶ διαπυνθανόμενος , μὴ πολλῶν μη δ ἀναγκαίων ἐνδεὲς ἀποδιδοίη τὸ ἔργον .
ἡμεῖς δὲ μικρὰν οἰκοῦντες πόλιν , καὶ ἵνα μὴ μικροτέρα γένηται φιλοχωροῦντες , ἐν δὲ Ῥώμῃ καὶ ταῖς περὶ τὴν Ἰταλίαν διατριβαῖς οὐ σχολῆς οὔσης γυμνάζεσθαι περὶ τὴν Ῥωμαϊκὴν διάλεκτον ὑπὸ χρειῶν πολιτικῶν καὶ τῶν διὰ φιλοσοφίαν πλησιαζόντων , ὀψέ ποτε καὶ πόρρω τῆς ἡλικίας ἠρξάμεθα Ῥωμαϊκοῖς γράμμασιν ἐντυγχάνειν .
καὶ πρᾶγμα θαυμαστὸν μέν , ἀλλ ἀληθὲς ἐπάσχομεν 0 .
οὐ γὰρ οὕτως ἐκ τῶν ὀνομάτων τὰ πράγματα συνιέναι καὶ γνωρίζειν συνέβαινεν ἡμῖν , ὡς ἐκ τῶν πραγμάτων ἁμῶς γέ πως εἴχομεν ἐμπειρίαν ἐπακολουθεῖν δι αὐτὰ καὶ τοῖς ὀνόμασι .
κάλλους δὲ Ῥωμαϊκῆς ἀπαγγελίας καὶ τάχους αἰσθάνεσθαι καὶ μεταφορᾶς ὀνομάτων καὶ ἁρμονίας καὶ τῶν ἄλλων οἷς ὁ λόγος ἀγάλλεται , χαρίεν μέν ἡγούμεθα καὶ οὐκ ἀτερπές ·
ἡ δὲ πρὸς τοῦτο μελέτη καὶ ἄσκησις οὐκ εὐχερής , ἀλλ οἷστισι πλείων τε σχολὴ καὶ τὰ τῆς ὥρας ἔτι πρὸς τὰς τοιαύτας ἐπιχωρεῖ φιλοτιμίας 0 .
διὸ καὶ γράφοντες ἐν τῷ βιβλίῳ τούτῳ , τῶν παραλλήλων βίων ὄντι πέμπτῳ , περὶ Δημοσθένους καὶ Κικέρωνος , ἀπὸ τῶν πράξεων καὶ τῶν πολιτειῶν τὰς φύσεις αὐτῶν καὶ τὰς διαθέσεις πρὸς ἀλλήλας ἐπισκεψόμεθα , τὸ δὲ τοὺς λόγους ἀντεξετάζειν καὶ ἀποφαίνεσθαι πότερος ἡδίων ἢ δεινότερος εἰπεῖν , ἐάσομεν 0 .
κακὴ γὰρ , ὥς φησιν ὁ Ἴων , ἡ δελφῖνος ἐν χέρσῳ βία , ἣν ὁ περιττὸς ἐν ἅπασι Κεκίλιος ἀγνοήσας ἐνεανιεύσατο σύγκρισιν τοῦ Δημοσθένους καὶ Κικέρωνος ἐξενεγκεῖν 0 .
ἀλλὰ γὰρ ἴσως , εἰ παντὸς ἦν τὸ γνῶθι σαυτὸν ἔχειν πρόχειρον , οὐκ ἂν ἐδόκει πρόσταγμα θεῖον εἶναι .
δημοσθένην γὰρ καὶ Κικέρωνα τὸν αὐτὸν ἔοικε πλάττων ἀπ ἀρχῆς ὁ δαίμων πολλὰς μὲν ἐμβαλεῖν εἰς τὴν φύσιν αὐτῶν τῶν ὁμοιοτήτων , ὥσπερ τὸ φιλότιμον καὶ φιλελεύθερον ἐν τῇ πολιτείᾳ , πρὸς δὲ κινδύνους καὶ πολέμους ἄτολμον , πολλὰ δ ἀναμῖξαι καὶ τῶν τυχηρῶν 0 1 .
δύο γὰρ ἑτέρους οὐκ ἂν εὑρεθῆναι δοκῶ ῥήτορας ἐκ μὲν ἀδόξων καὶ μικρῶν ἰσχυροὺς καὶ μεγάλους γενομένους , προσκρούσαντας δὲ βασιλεῦσι καὶ τυράννοις , θυγατέρας δ ἀποβαλόντας , ἐκπεσόντας δὲ τῆς πατρίδος , κατελθόντας δὲ μετὰ τιμῆς , ἀποδράντας δ αὖθις καὶ ληφθέντας ὑπὸ τῶν πολεμίων , ἅμα δὲ παυσαμένῃ τῇ τῶν πολιτῶν ἐλευθερίᾳ τὸν βίον συγκαταστρέψαντας ·
ὥστε , εἰ γένοιτο τῇ φύσει καὶ τῇ τύχῃ καθάπερ τεχνίταις ἅμιλλα , χαλεπῶς ἂν διακριθῆναι πότερον αὕτη τοῖς τρόποις ἢ τοῖς πράγμασιν ἐκείνη τοὺς ἄνδρας ὁμοιοτέρους ἀπείργασται 0 .
λεκτέον δὲ περὶ τοῦ πρεσβυτέρου πρότερον .
δημοσθένης ὁ πατὴρ Δημοσθένους ἦν μὲν τῶν καλῶν καὶ ἀγαθῶν ἀνδρῶν , ὡς ἱστορεῖ Θεόπομπος , ἐπεκαλεῖτο δὲ μαχαιροποιός ἐργαστήριον ἔχων μέγα καὶ δούλους τεχνίτας τοὺς τοῦτο πράττοντας , ἃ δ Αἰσχίνης ὁ ῥήτωρ εἴρηκε περὶ τῆς μητρός , ὡς ἐκ Γύλωνός τινος ἐπ αἰτίᾳ προδοσίας φεύγοντος ἐξ ἄστεος γεγόνοι καὶ βαρβάρου γυναικός , οὐκ ἔχομεν εἰπεῖν εἴ τ ἀληθῶς εἴρηκεν εἴ τε βλασφημῶν καὶ καταψευδόμενος 0 .
ἀπολειφθεὶς δ ὁ Δημοσθένης ὑπὸ τοῦ πατρὸς ἑπταέτης ἐν εὐπορίᾳ μικρὸν γὰρ ἀπέλιπεν ἡ σύμπασα τίμησις αὐτοῦ τῆς οὐσίας πεντεκαίδεκα ταλάντων ὑπὸ τῶν ἐπιτρόπων ἠδικήθη , τὰ μὲν νοσφισαμένων , τὰ δ ἀμελησάντων , ὥστε καὶ τῶν διδασκάλων αὐτοῦ τὸν μισθὸν ἀποστερῆσαι .
διά τε δὴ τοῦτο τῶν ἐμμελῶν καὶ προσηκόντων ἐλευθέρῳ παιδὶ μαθημάτων ἀπαίδευτος δοκεῖ γενέσθαι καὶ διά τὴν τοῦ σώματος ἀσθένειαν καὶ θρύψιν , οὐ προϊεμένης τοῖς πόνοις τῆς μητρὸς αὐτὸν , οὐ δὲ προσβιαζομένων τῶν παιδαγωγῶν .
ἦν γὰρ ἐξ ἀρχῆς κάτισχνος καὶ νοσώδης , καὶ τὴν λοιδορουμένην ἐπωνυμίαν , τὸν Βάταλον , εἰς τὸ σῶμα λέγεται σκωπτόμενος ὑπὸ τῶν παίδων λαβεῖν .
ἦν δὲ ὁ Βάταλος , ὡς μὲν ἔνιοί φασιν , αὐλητὴς τῶν κατεαγότων , καὶ δραμάτιον εἰς τοῦτο κωμῳδῶν αὐτὸν Ἀντιφάνης πεποίηκεν .
ἔνιοί δέ τινες ὡς ποιητοῦ τρυφερὰ καὶ παροίνια γράφοντος τοῦ Βατάλου μέμνηνται 0 .
δοκεῖ δὲ καὶ τῶν οὐκ εὐπρεπῶν τι λεχθῆναι τοῦ σώματος μορίων παρὰ τοῖς Ἀττικοῖς τότε καλεῖσθαι βάταλος .
ὁ δ Ἀργᾶς καὶ τοῦτο γάρ φασι τῷ Δημοσθένει γενέσθαι παρώνυμον ἢ πρὸς τὸν τρόπον , ὡς θηριώδη καὶ πικρὸν ἐτέθη 0 ·
τὸν γὰρ ὄφιν ἔνιοι τῶν ποιητῶν ἀργᾶν ὀνομάζουσιν ἢ πρὸς τὸν λόγον , ὡς ἀνιῶντα τοὺς ἀκροωμένους 0 ·
καὶ γὰρ Ἀργᾶς τ οὔνομα ποιητὴς ἦν νόμων πονηρῶν καὶ ἀργαλέων .
καὶ ταῦτα μὲν ταύτῃ 0 .
τῆς δὲ πρὸς τοὺς λόγους ὁρμῆς ἀρχὴν αὐτῷ φασι τοιαύτην γενέσθαι .
καλλιστράτου τοῦ ῥήτορος ἀγωνίζεσθαι τὴν περὶ Ὠρωποῦ κρίσιν ἐν τῷ δικαστηρίῳ μέλλοντος ἦν προσδοκία τῆς δίκης μεγάλη διά τε τὴν τοῦ ῥήτορος δύναμιν , ἀνθοῦντος τότε μάλιστα τῇ δόξῃ , καί διά τὴν πρᾶξιν οὖσαν περιβόητον .
ἀκούσας οὖν ὁ Δημοσθένης τῶν διδασκάλων καί τῶν παιδαγωγῶν συντιθεμένων τῇ δίκῃ παρατυχεῖν , ἔπεισε τὸν ἑαυτοῦ παιδαγωγὸν δεόμενος καί προθυμούμενος ὅπως αὑτὸν ἀγάγοι πρὸς τὴν ἀκρόασιν .
ὁ δ ἔχων πρὸς τοὺς ἀνοίγοντας τὰ δικαστήρια δημοσίους συνήθειαν , εὐπόρησε χώρας ἐν ᾗ καθήμενος ὁ παῖς ἀδήλως ἀκούσεται τῶν λεγομένων .
εὐημερήσαντος δὲ τοῦ Καλλιστράτου καί θαυμασθέντος ὑπερφυῶς , ἐκείνου μὲν ἐζήλωσε τὴν δόξαν , ὁρῶν προπεμπόμενον ὑπὸ τῶν πολλῶν καί μακαριζόμενον , τοῦ δὲ λόγου μᾶλλον ἐθαύμασε καί κατενόησε τὴν ἰσχὺν ὡς πάντα χειροῦσθαι καί τιθασεύειν πεφυκότος .
ὅθεν ἐάσας τὰ λοιπὰ μαθήματα καί τὰς παιδικὰς διατριβάς , αὐτὸς αὑτὸν ἤσκει καί διεπόνει ταῖς μελέταις , ὡς ἂν τῶν λεγόντων ἐσόμενος καί αὐτός .
ἐχρήσατο δὲ Ἰσαίῳ πρὸς τὸν λόγον ὑφηγητῇ , καίπερ Ἰσοκράτους τότε σχολάζοντος , εἴ τε , ὥς τινες λέγουσι , τὸν ὡρισμένον μισθὸν Ἰσοκράτει τελέσαι μὴ δυνάμενος , τὰς δέκα μνᾶς , διὰ τὴν ὀρφανίαν , εἴ τε μᾶλλον τοῦ Ἰσαίου τὸν λόγον ὡς δραστήριον καί πανοῦργον ἐπὶ τὴν χρείαν ἀποδεχόμενος 0 1 .
ἕρμιππος δέ φησιν ἀδεσπότοις ὑπομνήμασιν ἐντυχεῖν ἐν οἷς ἐγέγραπτο τὸν Δημοσθένην συνεσχολακέναι Πλάτωνι καί πλεῖστον εἰς τοὺς λόγους ὠφελῆσθαι , Κτησιβίου δὲ μέμνηται λέγοντος παρὰ Καλλίου τοῦ Συρακουσίου καί τινων ἄλλων τὰς Ἰσοκράτους τέχνας καί τὰς Ἀλκιδάμαντος κρύφα λαβόντα τὸν Δημοσθένην καταμαθεῖν .
ὡς γοῦν ἐν ἡλικίᾳ γενόμενος τοῖς ἐπιτρόποις ἤρξατο δικάζεσθαι καὶ λογογραφεῖν ἐπ αὐτούς πολλὰς διαδύσεις καὶ παλινδικίας εὑρίσκοντας , ἐγγυμνασάμενος , κατὰ τὸν Θουκυδίδην , ταῖς μελέταις οὐκ ἀκινδύνως οὐ δ ἀργῶς , κατευτυχήσας ἐκπρᾶξαι μὲν οὐ δὲ πολλοστὸν ἠδυνήθη μέρος τῶν πατρῴων , τόλμαν δὲ πρὸς τὸ λέγειν καὶ συνήθειαν ἱκανὴν λαβών καὶ γευσάμενος τῆς περὶ τοὺς ἀγῶνας φιλοτιμίας καὶ δυνάμεως ἐπεχείρησεν εἰς μέσον παριέναι καὶ τὰ κοινὰ πράττειν .
καὶ καθάπερ Λαομέδοντα τὸν Ὀρχομένιον λέγουσι καχεξίαν τινὰ σπληνὸς ἀμυνόμενον δρόμοις μακροῖς χρῆσθαι τῶν ἰατρῶν κελευσάντων , εἶθ οὕτως διαπονήσαντα τὴν ἕξιν ἐπιθέσθαι τοῖς στεφανίταις ἀγῶσι καὶ τῶν ἄκρων γενέσθαι δολιχοδρόμων , οὕτως τῷ Δημοσθένει συνέβη τὸ πρῶτον ἐπανορθώσεως ἕνεκα τῶν ἰδίων ἀποδύντι πρὸς τὸ λέγειν , ἐκ τούτου κτησαμένῳ δεινότητα καὶ δύναμιν ἐν τοῖς πολιτικοῖς ἤδη καθάπερ στεφανίταις ἀγῶσι πρωτεύειν τῶν ἀπὸ τοῦ βήματος ἀγωνιζομένων πολιτῶν 0 .
καίτοι τό γε πρῶτον ἐντυγχάνων τῷ δήμῳ θορύβοις περιέπιπτε καὶ κατεγελᾶτο δι ἀήθειαν , τοῦ λόγου συγκεχύσθαι ταῖς περιόδοις καὶ βεβασανίσθαι τοῖς ἐνθυμήμασι πικρῶς ἄγαν καὶ κατακόρως δοκοῦντος .
ἦν δέ τις , ὡς ἔοικε , καὶ φωνῆς ἀσθένεια καὶ γλώττης ἀσάφεια καὶ πνεύματος κολοβότης ἐπιταράττουσα τὸν νοῦν τῶν λεγομένων τῷ διασπᾶσθαι τὰς περιόδους .
τέλος δ ἀποστάντα τοῦ δήμου καὶ ῥεμβόμενον ἐν Πειραιεῖ δι ἀθυμίαν Εὔνομος ὁ Θριάσιος ἤδη πάνυ γέρων θεασάμενος ἐπετίμησεν , ὅτι τὸν λόγον ἔχων ὁμοιότατον τῷ Περικλέους προδίδωσιν ὑπ ἀτολμίας καὶ μαλακίας ἑαυτόν , οὔ τε τοὺς ὄχλους ὑφιστάμενος εὐθαρσῶς , οὔ τε τό σῶμα πρὸς τοὺς ἀγῶνας ἐξαρτυόμενος , ἀλλὰ τρυφῇ περιορῶν μαραινόμενον .
πάλιν δέ ποτέ φασιν ἐκπεσόντος αὐτοῦ καὶ ἀπιόντος οἴκαδε συγκεχυμένου καὶ βαρέως φέροντος ἐπακολουθῆσαι Σάτυρον τὸν ὑποκριτὴν ἐπιτήδειον ὄντα καὶ συνελθεῖν .
ὀδυρομένου δὲ τοῦ Δημοσθένους πρὸς αὐτόν ὅτι πάντων φιλοπονώτατος ὢν τῶν λεγόντων καὶ μικροῦ δέων καταναλωκέναι τὴν τοῦ σώματος ἀκμὴν εἰς τοῦτο χάριν οὐκ ἔχει πρὸς τὸν δῆμον , ἀλλὰ κραιπαλῶντες ἄνθρωποι ναῦται καὶ ἀμαθεῖς ἀκούονται καὶ κατέχουσι τὸ βῆμα , παρορᾶται δ αὐτός , ἀληθῆ λέγεις , ὦ Δημόσθενες , φάναι τὸν Σάτυρον , ἀλλ ἐγὼ τὸ αἴτιον ἰάσομαι ταχέως , ἄν μοι τῶν Εὐριπίδου τινὰ ῥήσεων ἢ Σοφοκλέους ἐθελήσῃς εἰπεῖν ἀπὸ στόματος .
εἰπόντος δὲ τοῦ Δημοσθένους μεταλαβόντα τὸν Σάτυρον οὕτω πλάσαι καὶ διεξελθεῖν ἐν ἤθει πρέποντι καὶ διαθέσει τὴν αὐτὴν ῥῆσιν ὥσθ ὅλως ἑτέραν τῷ Δημοσθένει φανῆναι .
πεισθέντα δ ὅσον ἐκ τῆς ὑποκρίσεως τῷ λόγῳ κόσμου καὶ χάριτος πρόσεστι , μικρὸν ἡγήσασθαι καὶ τὸ μηδὲν εἶναι τὴν ἄσκησιν ἀμελοῦντι τῆς προφορᾶς καὶ διαθέσεως τῶν λεγομένων 0 .
ἐκ τούτου κατάγειον μὲν οἰκοδομῆσαι μελετητήριον , ὃ δὴ διεσῴζετο καὶ καθ ἡμᾶς , ἐνταῦθα δὲ πάντως μὲν ἑκάστης ἡμέρας κατιόντα πλάττειν τὴν ὑπόκρισιν καὶ διαπονεῖν τὴν φωνήν , πολλάκις δὲ καὶ μῆνας ἑξῆς δύο καὶ τρεῖς συνάπτειν , ξυρούμενον τῆς κεφαλῆς θάτερον μέρος ὑπὲρ τοῦ μη δὲ βουλομένῳ πάνυ προελθεῖν ἐνδέχεσθαι δι αἰσχύνην 0 .
οὐ μὴν ἀλλὰ καὶ τάς πρὸς τοὺς ἐκτὸς ἐντεύξεις καὶ λόγους καὶ ἀσχολίας ὑποθέσεις ἐποιεῖτο καὶ ἀφορμὰς τοῦ φιλοπονεῖν .
ἀπαλλαγεὶς γὰρ αὐτῶν τάχιστα κατέβαινεν εἰς τὸ μελετητήριον , καὶ διεξῄει τάς τε πράξεις ἐφεξῆς καὶ τοὺς ὑπὲρ αὐτῶν ἀπολογισμούς , ἔτι δὲ τοὺς λόγους οἷς παρέτυχε λεγομένοις , ἀναλαμβάνων εἰς ἑαυτὸν εἰς γνώμας ἀνῆγε καὶ περιόδους , ἐπανορθώσεις τε παντοδαπὰς καὶ μεταφράσεις ἐκαινοτόμει τῶν εἰρημένων ὑφ ἑτέρου πρὸς ἑαυτὸν ἢ ὑφ αὐτοῦ πάλιν πρὸς ἄλλον , ἐκ τούτου δόξαν εἶχεν ὡς οὐκ εὐφυὴς ὤν , ἀλλ ἐκ πόνου συγκειμένῃ δεινότητι καὶ δυνάμει χρώμενος .
ἐδόκει τε τούτου σημεῖον εἶναι μέγα τὸ μὴ ῥᾳδίως ἀκοῦσαί τινα Δημοσθένους ἐπὶ καιροῦ λέγοντος , ἀλλὰ καὶ καθήμενον ἐν ἐκκλησίᾳ πολλάκις τοῦ δήμου καλοῦντος ὀνομαστὶ μὴ παρελθεῖν , εἰ μὴ τύχοι πεφροντικὼς καὶ παρεσκευασμένος .
εἰς τοῦτο δὲ ἄλλοι τε πολλοὶ τῶν δημαγωγῶν ἐχλεύαζον αὐτόν , καὶ Πυθέας ἐπισκώπτων ἐλλυχνίων ἔφησεν ὄζειν αὐτοῦ τὰ ἐνθυμήματα .
τοῦτον μὲν οὖν ἠμείψατο πικρῶς ὁ Δημοσθένης ·
οὐ τ αὐτά γὰρ , εἶπεν , ἐμοὶ καὶ σοὶ , ὦ Πυθέα , ὁ λύχνος σύνοιδε .
πρὸς δὲ τοὺς ἄλλους οὐ παντάπασιν ἦν ἔξαρνος , ἀλλ οὔ τε γράψας οὔ τ ἄγραφα κομιδῇ λέγειν ὡμολόγει .
καὶ μέντοι δημοτικὸν ἀπέφαινεν ἄνδρα τὸν λέγειν μελετῶντα ·
θεραπείας γὰρ εἶναι τοῦτο δήμου παρασκευήν , τὸ δ ὅπως ἕξουσιν οἱ πολλοὶ πρὸς τὸν λόγον ἀφροντιστεῖν ὀλιγαρχικοῦ καὶ βίᾳ , μᾶλλον ἢ πειθοῖ προσέχοντος 0 1 .
τῆς δὲ πρὸς καιρὸν ἀτολμίας αὐτοῦ καὶ τοῦτο ποιοῦνται σημεῖον , ὅτι Δημάδης μὲν ἐκείνῳ θορυβηθέντι πολλάκις ἀναστὰς ἐκ προχείρου συνεῖπεν , ἐκεῖνος δ οὐδέποτε Δημάδῃ 0 .
πόθεν οὖν , φαίη τις ἄν , ὁ Αἰσχίνης πρὸς τὴν ἐν τοῖς λόγοις τόλμαν θαυμασιώτατον ἀπεκάλει τὸν ἄνδρα ;
πῶς δὲ Πύθωνι τῷ Βυζαντίῳ θρασυνομένῳ καὶ ῥέοντι πολλῷ κατὰ τῶν Ἀθηναίων ἀναστὰς μόνος ἀντεῖπεν , ἢ Λαμάχου τοῦ Μυρναίου γεγραφότος ἐγκώμιον Ἀλεξάνδρου καὶ Φιλίππου τῶν βασιλέων , ἐν ᾧ πολλὰ Θηβαίους καὶ Ὀλυνθίους εἰρήκει κακῶς , καὶ ἀναγινώσκοντος Ὀλυμπίασι , παραστὰς καὶ διεξελθὼν μεθ ἱστορίας καὶ ἀποδείξεως ὅσα Θηβαίοις καὶ Χαλκιδεῦσιν ὑπάρχει καλὰ πρὸς τὴν Ἑλλάδα , καὶ πάλιν ὅσων αἴτιοι γεγόνασι κακῶν οἱ κολακεύοντες Μακεδόνας , οὕτως ἐπέστρεψε τοὺς παρόντας ὥστε δείσαντα τῷ θορύβῳ τὸν σοφιστὴν ὑπεκδῦναι τῆς πανηγύρεως ;
ἀλλ ἔοικεν ὁ ἀνὴρ τοῦ Περικλέους τὰ μέν ἄλλα μὴ πρὸς αὑτὸν ἡγήσασθαι , τὸ δὲ πλάσμα καὶ τὸν σχηματισμὸν αὐτοῦ καὶ τὸ μὴ ταχέως μη δὲ περὶ παντὸς ἐκ τοῦ παρισταμένου λέγειν , ὥσπερ ἐκ τούτων μεγάλου γεγονότος , ζηλῶν καὶ μιμούμενος , οὐ πάνυ προσίεσθαι τὴν ἐν τῷ καιρῷ δόξαν , οὐ δ ἐπὶ τύχῃ πολλάκις ἑκὼν εἶναι ποιεῖσθαι τὴν δύναμιν 0 .
ἐπεὶ τόλμαν γε καὶ θάρσος οἱ λεχθέντες ὑπ αὐτοῦ λόγοι τῶν γραφέντων μᾶλλον εἶχον , εἴ τι δεῖ πιστεύειν Ἐρατοσθένει καὶ Δημητρίῳ τῷ Φαληρεῖ καὶ τοῖς κωμικοῖς .
ὧν Ἐρατοσθένης μέν φησὶν αὑτὸν ἐν τοῖς λόγοις πολλαχοῦ γεγονέναι παράβακχον , ὁ δὲ Φαληρεὺς τὸν ἔμμετρον ἐκεῖνον ὅρκον ὀμόσαι ποτὲ πρὸς τὸν δῆμον ὥσπερ ἐνθουσιῶντα μὰ γῆν , μὰ κρήνας , μὰ ποταμούς , μὰ νάματα 0 .
τῶν δὲ κωμικῶν ὁ μέν τις αὑτὸν ἀποκαλεῖ ῥωποπερπερήθραν , ὁ δὲ παρασκώπτων ὡς χρώμενον τῷ ἀντιθέτῳ φησὶν οὕτως · Α. ἀπέλαβεν ὥσπερ ἔλαβεν . Β. ἠγάπησεν ἂν τὸ ῥῆμα τοῦτο παραλαβὼν Δημοσθένης .
ἐκτὸς εἰ μὴ νὴ Δία πρὸς τὸν ὑπὲρ Ἁλοννήσου λόγον ὁ Ἀντιφάνης καὶ τουτὶ πέπαιχεν , ἣν Ἀθηναίοις Δημοσθένης συνεβούλευε μὴ λαμβάνειν , ἀλλ ἀπολαμβάνειν παρὰ Φιλίππου 0 .